Litlu jól Barnaskólans á Eyrarbakka og Stokkseyri fóru fram miðvikudaginn 21. desember . Að loknum stofujólum með umsjónarkennurum sameinuðust nemendur og foreldrar ásamt starfsmönnum skólans á sal á Stokkseyri . Þar komu kórar skólans fram ásamt hljómsveitarvali undir stjórn Kolbrúnar Huldu Tryggvadóttur , nemendur 4. bekkjar sýndu helgileikinn , Elín Lóa flutti hugvekju og svo var gengið í kringum jólatréð og sungið . Jólasveinarnir kíktu við og nemendur voru leystir út með gotti í poka . Dásamlegur endir á skólastarfi fyrir jólaleyfi .